चितवन–जिल्लाकै पाँच दशक पुरानो मात्रै नभई जग्गा–जमिनका हिसाबले सम्पन्न पनि छ, चितवन माध्यमिक विद्यालय । भरतपुरस्थित पूर्व पश्चिम राजमार्गको आडैमा ९ बिघा जग्गा भएको विद्यालयले जग्गा भाडामा लगाएरै वार्षिक करोडौँ आम्दानी लिन्छ । तर, त्यसबाट विद्यालयको शैक्षिक गुणस्तरमा के प्रभाव पर्‍यो ? सबैको मनमा उठ्ने यो प्रश्न सर्वोच्च अदालतले विद्यालयलाई पनि सोध्यो । तर, विद्यालयले चित्तबुझ्दो जवाफ दिएन ।
विद्यालयले ऐन नियमविपरीत जग्गा भाडामा लगाएको मुद्दा किनारा लगाउने क्रममा सर्वोच्चले भाडामा बेथिति हुने गरेको तथ्यसमेत उजागर गरिदिएको छ । सर्वोच्चका न्यायाधीशद्वय विश्वम्भरप्रसाद श्रेष्ठ र आनन्दमोहन भट्टराईको संयुक्त इजलासले अदालतले ११ फागुन ०७३ मा विद्यालयको जग्गा भाडामा लगाउने तयारी रोक्न निर्देशन दिइसकेको छ ।
अदालतले चितवन माविका हकमा मात्रै फैसला सुनाए पनि देशका सबै सामुदायिक विद्यालयको हकमा लागू हुने फैसलामा उल्लेख भएको बताउँछन्, मुद्दामा बहस गरेका अधिवक्ता कोषराज काफ्ले । शिक्षा क्षेत्रका विषयमा मुद्दामा बहस गर्दै आएका काफ्लेका अनुसार देशभरका विद्यालयले तीन अर्बभन्दा बढीको सम्पत्ति मनोमानी रूपमा भाडामा दिँदै आएका छन् ।
चितवन माविले असार ०७० मा जग्गा भाडामा लगाउन सूचना निकालेपछि अधिवक्ता देवेन्द्र न्यौपाने र विष्णुहरि कोइरालालगायतले सर्वोच्चमा मुद्दा हालेका थिए । विद्यालय व्यवस्थापन समितिले ३० साउनमा आदेशको लिखत पाए पनि कार्यान्वयनको सुरसार छैन । विद्यालयले वर्षौंदेखि भाडामा लगाउँदै आएको जग्गामा मेडिकल कलेजको शिक्षण अस्पताललगायतका भवन छन् । तर, सञ्चालक समितिका पदाधिकारी भने फैसला अध्ययनका क्रममै रहेको बताउँछन् । “व्यवस्थापन समिति र अन्य सरोकारवालासँगै बसेर हेर्छौं र अदालतको आदेश मान्छौँ,” विद्यालय व्यवस्थापन समितिका अध्यक्ष डिल्लीराम लामिछाने भन्छन् ।
अध्यक्ष लामिछानेका अनुसार भाडाबापत विद्यालयले वर्षमा २ करोड १६ लाख रुपैयाँ आम्दानी गर्छ । चितवन मेडिकल कलेजबाट मात्रै वर्षमा ३३ लाख २३ हजार पाउँछ । विद्यालयले बेचेको जग्गामा मैयाँदेवी कन्या कलेज चलिरहेको छ । विद्यालयले ५० वर्षसम्मका लागि भाडामा दिएको जग्गामा चितवन मेडिकल कलेजको शिक्षण अस्पताल छ ।
चितवन माविले ०४१ देखि जग्गा बेच्न सुरु गरेको अदालतको फैसलामा उल्लेख छ । त्यो वर्ष आठ कट्ठा जग्गा राष्ट्रिय वाणिज्य बैंकलाई बिक्री भएको थियो । त्यसपछि ०५१ मा सीता पाठकसहित पाँच जनालाई र ०६१ मा मैयाँदेवी कन्या कलेजलाई २ बिघा ८ कट्ठा जग्गा विद्यालयले बेचेको छ ।
यस्तै, पेट्रोल पम्प राख्न १ कट्ठा जग्गा २५ वर्षका लागि र बुद्ध बजारलाई पनि २२ वर्षे करार गरेर जग्गा भाडामा दिएको फैसलामा उल्लेख छ । विद्यालयको जग्गा भाडा मोहले सम्पत्ति टुक्राटुक्रा भएको र आफ्नै खेलमैदानसम्म नासिएको छ । विद्यालयले असार ०७० मा व्यावसायिक भवन बनाउन २२ वर्षका लागि करारमा जग्गा दिने निर्णय गरेको थियो । “कुनै बेला ९ बिघा जग्गा भएको विद्यालयको अहिले खेलमैदान पनि छैन । यो दु:खदायी पक्ष हो । शिक्षा ऐन र नियमावलीको यो उपेक्षा होइन ?” अदालतको फैसलामा छ ।
विद्यालयको विकासमा बाहेक आफ्नो नाममा दर्ता भएको जग्गा वा धनसम्पत्ति बेचबिखन गर्न नपाउने नियम रहेको अदालतले स्मरण गराएको छ । अदालतको अन्तिम आदेशले ०७० असारको बोलपत्र खारेज भएको छ ।
कान्तिपुर पब्लिकेसन्सको साप्ताहिक प्रकाशन हो, नेपाल । पूर्ण रंगीन कलेवरमा प्रकाशित यो मुलुककै पहिलो साप्ताहिक म्यागेजिन हो । डेढ दशकदेखि यसले पाठकसमक्ष राजनीतिक, सामाजिक, आर्थिक, खेलकुद, मनोरञ्जनलगायत क्षेत्रका खोजमूलक एवं विश्लेषणात्मक सामग्री पस्कँदै आएको छ । राष्ट्रिय राजनीति, नीतिनिर्माण र सामाजिक अभियानमा यसको योगदान अग्रपंक्तिमा छ । यसका प्रधान सम्पादक नारायण वाग्ले हुन् ।पुरा पढ्नुहोस् »
काठमाडौँ / प्रधानमन्त्री केपी शर्मा ओलीले नेपाल सम्वत्का प्रवर्तक,राष्ट्रिय विभूति शङ्खधर शाख्वाः न्याय र समानताका अभियन्ता भएको बताउनुभएको छ । नेपाल संवत् ११३९को अवसरमा स्वदेश तथा विदेशमा रहनुभएका सम्पूर्ण नेपाली दाजुभाई तथा दिदीबहिनीहरूलाई सुख, शान्ति, समृद्धि तथा उत्तरोत्तर प्रगतिको कामना गर्दै आज जारी गर्नुभएको शुभकामना सन्देशमा उहाँले उक्त कुरा बताउनुभएको हो । प्रधानमन्त्री ओलीले शाख्वाः... The post शङ्खधर साख्वा :न्याय र समानताका अभियान्ता : प्रधानमन्त्री appeared first on Purbeli News.
सिप्रदी र शिखर ईन्श्योरेन्सबीच क्यासलेस ईन्श्योरेन्स सम्झौता, गाडी दुर्घटना भएमा सर्भिस सेन्टरमैै गाडी मर्मत तथा बिमा दावी गर्न सकिने
सिप्रदी र शिखर ईन्श्योरेन्सबीच क्यासलेस ईन्श्योरेन्स सम्झौता, गाडी दुर्घटना भएमा सर्भिस सेन्टरमैै गाडी मर्मत तथा बिमा दावी गर्न सकिने